jkorsvik/nowiki_second_scrape_merged huggingface dataset:
Seksflekket hageblomsterflue

Seksflekket hageblomsterflue (Syrphus sexmaculatus) er en middelstor flue som tilhører familien blomsterfluene. Arten finnes i høyereliggende områder over hele Norge.


== Utseende ==
En middelsstor (9-11 mm), gul og svart blomsterflue. Den skiller seg fra andre Syrphus-arter på at bakkroppen har adskilte, gule flekker i stedet for gule tverrbånd. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval, litt flat, med dypt svart grunnfarge. På det andre, tredje og fjerde bakkroppsleddet er det kommaformede, gule flekker. Vingene er glassklare med nesten usynlig vingemerke.


== Levevis ==
Arten finnes på fjellet og i åpen fjellbjørkeskog. Larvene lever av bladlus. De voksne fluene kan finnes fra juni til september og besøker mange slags blomster, arten overvintrer som larve. 


== Utbredelse ==
Arten finnes i Skandinavia og videre østover gjennom Russland til Stillehavet og også i det nordligste Nord-Amerika. I Norge finnes den i fjellet over hele landet.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten hageblomsterfluer, Syrphus Fabricius, 1775
seksflekket hageblomsterflue, Syrphus sexmaculatus (Zetterstedt, 1838)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) seksflekket hageblomsterflue i Encyclopedia of Life 
(en) seksflekket hageblomsterflue i Global Biodiversity Information Facility 
(no) seksflekket hageblomsterflue hos Artsdatabanken 
(sv) seksflekket hageblomsterflue hos Dyntaxa 
(en) seksflekket hageblomsterflue hos Fauna Europaea 
(en) seksflekket hageblomsterflue hos ITIS
Jordmaurblomsterflue

Jordmaurblomsterflue (Microdon analis) er en middelstor flue som tilhører familien blomsterfluene. Arten finnes spredt over hele Norge.


== Utseende ==
En middelsstor (8-10 mm), kort og kraftig blomsterflue, vingene påfallende små. Hodet er kort og bredt, fasettøynene mørke, nakne og bredt adskilt hos begge kjønn. Antennene er nær dobbelt så lange som hodet, særlig det innerste leddet er forlenget. Kroppen er brunsvart, stedvis tett kledt med korte, lyse hår. Beina er korte og kraftige, lårene svarte, leggene og føttene lysbrune. Vingene er korte og brede, melkeaktige med brune årer. Bakkroppen er kort oval.


== Levevis ==
Som andre maurblomsterfluer lever larven som snyltere i underjordiske maurtuer.  Man antar at denne arten er knyttet til jordmaur (slekten Lasius). Man finner særlig disse fluene i åpen, eldre skog, også på hogstflater. Det bør være rikelig av morkne stubber med maur i. De voksne fluene flyr i mai-juli, i motsetning til mange andre blomsterfluer besøker de sjelden blomster.


== Utbredelse ==
Arten finnes over nesten hele den palearktiske sone. I Norge er den funnet i lavlandet over hele landet, mest i indre strøk.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Microdontinae
slekten maurblomsterfluer, Microdon Meigen, 1803
jordmaurblomsterflue, Microdon analis Macquart, 1842 (synonym Microdon eggeri Mik, 1897)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) jordmaurblomsterflue i Encyclopedia of Life 
(en) jordmaurblomsterflue i Global Biodiversity Information Facility 
(no) jordmaurblomsterflue hos Artsdatabanken 
(sv) jordmaurblomsterflue hos Dyntaxa 
(en) jordmaurblomsterflue hos Fauna Europaea 
(en) jordmaurblomsterflue hos NCBI 
(en) Kategori:Microdon analis – bilder, video eller lyd på Wikimedia Commons
Haderslevhus

Haderslevhus var et dansk slott i Haderslev. Det nevnes første gang i 1326, da Kristoffer IIs sønn satt fanget inntil borgen 3 år senere ble brent ned av jydene.
Christian I underskrev i 1448 sin håndfestning på borgen, og Christian III ble i 1525 stattholder(?) på Haderslevhus, hvor også hans sønn – den senere Frederik II – ble født i 1534.
Da hertug Hans den eldre overtok borgen i 1540 omtales den som et røverrede, og han iverksatte byggingen av Hansborg – Danmarks første renessanseslott.
Da Hertug Hans døde i 1580 arvet Frederik II slottet og i 1597 ble Christian IV viet på Haderslevhus til Anna Kathrine. Senere benyttet han slottet til elskovsmøter med Kirsten Munk.
I 1627 brant store deler av Haderslev og byen ble okkupert av Torquato Conti. I 1644 fulgte Torstensons okkupasjon og slottet ble brent. Det ble ikke oppført igjen og stenene ble i stedet benyttet av byens borgere til gjenoppbyggingen av byen.


== Eksterne lenker ==
Museumsinspektør Lennart Madsens utredning
Soleieblomsterflue

Soleieblomsterflue (Cheilosia albitarsis) er en middelstor flue som tilhører familien blomsterfluene.  Den finnes over hele Norge.


== Utseende ==
En middelsstor (7-11 mm), helsvart blomsterflue, en av de større Cheilosia-artene. Fasettøynene har lange, lyse hår hos hannen, men er nakne hos hunnen. Hannen har en spist framskytende midtknøl i ansiktet, mens hunnens er ganske liten. Kroppen er litt matt svart, med mest mørke hår. Beina er svarte bortsett fra de midterste leddene på forføttene som er gulbrune. Vingene er litt grått røykfargede.


== Levevis ==
Denne arten påtreffes helst på fuktige enger. Larvene utvikler seg i rotstokkene på krypsoleie, trolig også andre soleier. De voksne fluene flyr i mai-august.


== Utbredelse ==
Arten er utbredt i nesten hele den palearktiske sone, også over hele Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
soleieblomsterflue, Cheilosia albitarsis (Meigen, 1822)


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) soleieblomsterflue i Global Biodiversity Information Facility 
(no) soleieblomsterflue hos Artsdatabanken 
(sv) soleieblomsterflue hos Dyntaxa 
(en) soleieblomsterflue hos Fauna Europaea 
(en) soleieblomsterflue hos NCBI 
(en) Kategori:Cheilosia albitarsis – bilder, video eller lyd på Wikimedia Commons 
Bilde av arten
Reverød urteblomsterflue

Reverød urteblomsterflue (Cheilosia chrysocoma) er en middelstor flue som tilhører familien blomsterfluene.  Den finnes over hele Norge bortsett fra de aller nordligste områdene.


== Utseende ==
En middelsstor (9-12 mm), svart blomsterflue, tett kledt med brunrøde hår, en av de større Cheilosia-artene. I motsetning til de fleste andre Cheilosia-arter er denne lett å kjenne igjen på den reverøde pelsen og de oransje antennene.
Fasettøynene har lange, lyse hår. Antennene er livlig oransje. Kroppen er litt matt svart, tett kledt med brunrøde ("reverøde") hår. Beina er gulbrune med mørkere lår. Vingene er klare, litt brungule langs årene, med brungult vingemerke.


== Levevis ==
Denne arten påtreffes helst på fuktige enger og beitemarker. Larvene utvikler seg i røttene på tistler, kanskje også på sløke. De voksne fluene flyr i mai-juni og er gjerne blant de første blomsterfluene om våren.


== Utbredelse ==
Arten er utbredt i den palearktiske sone østover til Bajkalsjøen, også over hele Norge bortsett fra den nordlige delen av Finnmark.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
reverød urteblomsterflue, Cheilosia chrysocoma (Meigen, 1822)


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) reverød urteblomsterflue i Encyclopedia of Life 
(en) reverød urteblomsterflue i Global Biodiversity Information Facility 
(no) reverød urteblomsterflue hos Artsdatabanken 
(sv) reverød urteblomsterflue hos Dyntaxa 
(en) reverød urteblomsterflue hos Fauna Europaea 
(en) reverød urteblomsterflue hos NCBI 
(en) Kategori:Cheilosia chrysocoma – bilder, video eller lyd på Wikimedia Commons 
Bilde av arten
Niels Neergaard

Niels Thomasius Neergaard (født 27. juni 1854 i Ugilt, død 2. september 1936 i København) var en dansk historiker og politiker (V). Han var Danmarks statsminister i regjeringene Neergaard I, II og III fra 1908 til 1909 og igjen fra 1920 til 1924.Neergaard ble inn valgt på Folketinget først fra 1887 til 1890 og deretter fra 1892 til 1932. Han tilhørte Moderate Venstre frem til samlingen til partiet Venstre omkring 1910. I 1908 ble han finansminister i Regjeringen J.C. Christensen II. Jens Christian Christensen måtte allerede samme år trekke seg etter Alberti-saken, og Neergaard dannet ny regjering.
Han var medlem av en lang rekke utvalg og virksomheter. Som historiker skrev han flere bøker om nyere dansk politisk historie.


== Utmerkelser ==
Neergaard var medlem av Det kongelige danske Selskab for Fædrelandets Historie fra 1918 og ble æresdoktor ved Københavns Universitet i 1929. Han var innehaver av Dannebrogordenen og Dannebrogordenens hederstegn.


== Referanser ==


== Eksterne lenker ==
Dansk biografisk leksikon
Sprint-VM på skøyter 1972

Sprint-VM på skøyter 1972, det første offisielle sprintverdensmesterskapet i ISU-regi, ble arrangert på Eskilstuna Isstadion i Eskilstuna, Sverige den 26. og 27. februar 1972. 
Finske Leo Linkovesi og vesttyske Monika Pflug ble de første offisielle verdensmesterne i hurtigløp sprint.


== Medaljevinnere – sammenlagt ==


== Resultater ==


=== Sammenlagt damer ===


=== Sammenlagt herrer ===


== Litteratur ==
Trond Eng, red. (november 2002). «World championships sprint 1970–2002, ladies – 1972 ( 1 ) Eskilstuna / Isstadion». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 34. 
Trond Eng, red. (november 2002). «World championships sprint 1970–2002, men – 1972 ( 1 ) Eskilstuna / Isstadion». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 150. 


== Eksterne lenker ==
(en) Sprint-VM på skøyter 1972, Senior damer – Resultatoversikt på SpeedSkatingNews.info.
(en) Sprint-VM på skøyter 1972, Senior herrer – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for damer
Resultatoversikt på SpeedSkatingStats.com en nl. for herrer
(en) Sprint-VM på skøyter 1972 resultatmeny for både damer og herrer på www.ISU.html.infostradasports.com
(en) Sammenlagt-medaljer og resultater for damer (viser bare topp 25) og herrer på The-Sports.org (ikke komplett, mangler en løper, en kvinne: finske T. Vilkas som ikke gikk andre dag).
Høymolflue

Høymolflue (Cheilosia gigantea) er en middelstor flue som tilhører familien blomsterfluene.  Den finnes over hele Norge. Det latinske navnet til tross er den ikke av de største Cheilosia-artene.


== Utseende ==
En middelsstor (7-12 mm), helsvart blomsterflue, en forholdsvis stor Cheilosia-art. Fasettøynene har korte, lyse hår. Kroppen er litt matt svart, med mest gulaktige hår. Beina er svarte. Vingene er litt grått røykfargede.


== Levevis ==
Denne arten påtreffes helst på fuktige enger og beitemarker. Larvene utvikler seg trolig på høymoler. De voksne fluene flyr i mai-juli.


== Utbredelse ==
Arten er utbredt i nesten hele det nordlige den palearktiske sone, også over hele Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
høymolflue, Cheilosia gigantea (Zetterstedt, 1838)


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) høymolflue i Encyclopedia of Life 
(en) høymolflue i Global Biodiversity Information Facility 
(no) høymolflue hos Artsdatabanken 
(sv) høymolflue hos Dyntaxa 
(en) høymolflue hos Fauna Europaea 
(en) høymolflue hos NCBI
Elvehalsvendere

Elvehalsvendere (Podocnemididae) er en liten familie av skilpadder med bare åtte arter.
De sju artene i slektene Peltocephalus og Podocnemis er utbredt i det nordlige Sør-Amerika, mens Erymnochelys madagascariensis finnes på Madagaskar. Fra Sør-Amerika er det også kjent flere fossile arter, blant annet kjempen Stupendemys.
Disse skilpaddene tilhører halsvenderne, og når hodet trekkes inn under skallet, bøyes halsen i S-form. Podocnemididae ble tidligere regnet som en underfamilie av Pelomedusidae, men har nå fått status som egen familie. Det er ikke full enighet om skrivemåten til navnet, og varianten Podocnemidae blir også brukt.


== Eksterne lenker ==
(en) Podocnemididae – oversikt og omtale av artene i WORMS-databasen 
(en) Podocnemididae i Encyclopedia of Life 
(en) Podocnemididae i Global Biodiversity Information Facility 
(en) Podocnemididae hos Fossilworks 
(en) Podocnemididae hos ITIS 
(en) Podocnemididae hos NCBI 
(en) Kategori:Podocnemididae – bilder, video eller lyd på Wikimedia Commons 
Podocnemididae – detaljert informasjon på Wikispecies 
(en) Podocnemididae - The Reptile Database
Breipannet urteblomsterflue

Breipannet urteblomsterflue (Cheilosia latifrons) er en middelstor flue som tilhører familien blomsterfluene.  Den finnes over hele Norge.


== Utseende ==
En middelsstor (6–9 mm), helsvart blomsterflue. Antennene varierer i farge fra gulrøde til mørkbrune. Fasettøynene er sparsomt hårete hos hannen, men nakne hos hunnen. Det avgrensede området langs forkanten av fasettøynene (øyelistene) er uvanlig bredt, bredere en forleggens bredde. Kroppen er blankt svart, med mest gulaktige hår. Scutellum mangler børster langs kanten og mørke hår. Lårene er svarte med gul spiss, leggene gule med en bred, svart ring i midten, føttene mørke. Vingene er litt brunt røykfargede.


== Levevis ==
Denne arten påtreffes helst på kalkholdige enger. Larvene utvikler seg trolig ved rothalsen på følblom (Leontodon autumnalis). De voksne fluene flyr i mai-september.


== Utbredelse ==
Arten er utbredt i den palearktiske sone vestover til det vestlige Sibir, også over hele Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
breipannet urteblomsterflue, Cheilosia latifrons (Zetterstedt, 1843)


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) breipannet urteblomsterflue i Encyclopedia of Life 
(en) breipannet urteblomsterflue i Global Biodiversity Information Facility 
(no) breipannet urteblomsterflue hos Artsdatabanken 
(sv) breipannet urteblomsterflue hos Dyntaxa 
(en) breipannet urteblomsterflue hos Fauna Europaea 
(en) breipannet urteblomsterflue hos NCBI 
(en) Kategori:Cheilosia latifrons – bilder, video eller lyd på Wikimedia Commons 
Bilde av arten
Spissnutet soppblomsterflue

Spissnutet soppblomsterflue (Cheilosia longula) er en middelstor flue som tilhører familien blomsterfluene. Ulikt de fleste andre Cheilosia-arter som har larver på planter lever disse på sopp. Den finnes over hele Norge. Det er sannsynlig at de skjuler seg to forskjellige arter bak navnet "Cheilosia longula".


== Utseende ==
En middelsstor (7–9 mm), svart, ganske sterkt hårete blomsterflue. Skuldrene og spissen på scutellum kan være gule. Antennene er ganske små og mørke. Fasettøynene er nakne. Kroppen er blankt svart, ganske tett kledt med lange, mørke hår. Scutellum har svarte børster langs kanten og mørke hår. Beina er for det meste svarte, men oftest gule ved kneet. Vingene er litt grått røykfargede.


== Levevis ==
Denne arten påtreffes helst i skog. Larvene utvikler seg i sopp, særlig rørsopper som brunskrubb, rødskrubb og sandsopp. De voksne fluene flyr i april-oktober.


== Utbredelse ==
Arten er utbredt i den palearktiske sone og i Nord-Amerika, også trolig over hele Norge.


== Systematisk inndeling ==
Navnet Cheilosis longula omfatter trolig to arter, der den ene er vidt utbredt og den andre utpreget nordlig.

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
spissnutet soppblomsterflue, Cheilosia longula (Zetterstedt, 1838)


== Referanser ==


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) spissnutet soppblomsterflue i Encyclopedia of Life 
(en) spissnutet soppblomsterflue i Global Biodiversity Information Facility 
(no) spissnutet soppblomsterflue hos Artsdatabanken 
(sv) spissnutet soppblomsterflue hos Dyntaxa 
(en) spissnutet soppblomsterflue hos Fauna Europaea 
(en) spissnutet soppblomsterflue hos NCBI
Sprint-VM på skøyter 1973

Sprint-VM på skøyter 1973, det 2. offisielle sprintverdensmesterskapet i ISU-regi, ble arrangert i Valle Hovin kunstisbane i bydelen Gamle Oslo, Oslo i Norge den 3. og 4. februar 1973.


== Medaljevinnere – sammenlagt ==


=== Damer ===


=== Herrer ===


== Resultater ==


=== Sammenlagt damer ===


=== Sammenlagt herrer ===


== Litteratur ==
Trond Eng, red. (november 2002). «World championships sprint 1970–2002, ladies – 1973 ( 2 ) Oslo / Valle Hovin Kunstis». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 34. 
Trond Eng, red. (november 2002). «World championships sprint 1970–2002, men – 1973 ( 2 ) Oslo / Valle Hovin Kunstis». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 150–151. 


== Eksterne lenker ==
(en) Sprint-VM på skøyter 1973, Senior damer – Resultatoversikt på SpeedSkatingNews.info.
(en) Sprint-VM på skøyter 1973, Senior herrer – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for damer
Resultatoversikt på SpeedSkatingStats.com en nl. for herrer
(en) Sprint-VM på skøyter 1973 resultatmeny for både damer og herrer på www.ISU.html.infostradasports.com
(en) Sammenlagt-medaljer og resultater for damer og herrer på The-Sports.org
«World Sprint Championships 1973 (Women)» (engelsk). SkateResults.com. Arkivert fra originalen 9. januar 2009. Besøkt 3. juli 2016.  Resultatlisten for herrenes konkurranse fra nettstedet SkateResults.com er ikke lagret på Wayback Machine.
IESE

IESE Business School er Universidad de Navarra sin handelshøyskole, og kjent for sine Master of Business Administration og Executive MBA programmer. Skolen rangeres normalt blant de 3 fremste i Europa, og MBA-programmet ble i The Economist rangert som den beste i verden. Navnet står for "Instituto de Estudios Superiores de la Empresa".
IESE er underlagt den katolske organisasjonen Opus Dei, som grunnla skolen i 1958 i Barcelona, basert på lignende amerikanske skoler. Harvard Business School støttet IESE i opprettelsen av sitt MBA-program i 1964, det første av sitt slag i Europa, og Harvard er fremdeles en viktig samarbeidspartner.
I 1974 utvidet IESE med Executive MBA programmer ved sitt nye campus i Madrid. I senere år har IESE vokst ved å utvide sitt campus i Barcelona (2007) og etablere lokaler i New York, München og São Paulo.


== Referanser ==


== Eksterne lenker ==
(en) Offisielt nettsted 
(es) Offisielt nettsted 
(en) IESE Business School – kategori av bilder, video eller lyd på Commons 
IESE Nettsted
IESE Alumni Magazine
IESE Insight
Intensive kurs
Nettsted for IESE Case Competition
Hundekjeksflue

Hundekjeksflue (Cheilosia pagana) er en middelstor flue som tilhører familien blomsterfluene.  Den finnes over hele Norge bortsett fra deler av det indre Østlandet.


== Utseende ==
En nokså liten (5-9 mm), helsvart blomsterflue. Den kan særlig kjennes på antennene, der det tredje leddet er uvanlig stort, ovalt og oransje på farge. Fasettøynene kan være meget sparsomt hårete hos hannen, men er alltid nakne hos hunnen. Ansiktet er uten lange hår, kraftig uthulet under antennene, midtknølen står frem som en markert "oppstoppernese". Kroppen er blankt svart, med mest lyse hår på ryggen, mørke på sidene. Scutellum har ca. 10 lange, tynne børster langs kanten og mørke hår. Lårene er svarte med gul spiss, leggene og føttene mørkgule, leggene med en bred, svart ring i midten. Vingene er litt brunt røykfargede.


== Levevis ==
Denne arten påtreffes helst på åpne marker i nærheten av løvskog. Larvene utvikler seg på røttene av hundekjeks og sløke. De voksne fluene flyr i april-september.


== Utbredelse ==
Arten er utbredt i den palearktiske sone og i Nord-Amerika. I Norge finnes den over hele landet bortsett fra de sentrale fjellområdene i Sør-Norge og kysten av Nord-Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
gruppen Aschiza
familien blomsterfluer (Syrphidae)
underfamilien Eristalinae
gruppe Rhingiini
slekt urteblomsterfluer, Cheilosia Meigen, 1822 – tallrike arter
hundekjeksflue, Cheilosia pagana (Meigen, 1822)


== Kilder ==
Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8


== Eksterne lenker ==
(en) hundekjeksflue i Encyclopedia of Life 
(en) hundekjeksflue i Global Biodiversity Information Facility 
(no) hundekjeksflue hos Artsdatabanken 
(sv) hundekjeksflue hos Dyntaxa 
(en) hundekjeksflue hos Fauna Europaea 
(en) hundekjeksflue hos ITIS 
(en) hundekjeksflue hos NCBI 
(en) Kategori:Cheilosia pagana – bilder, video eller lyd på Wikimedia Commons 
Bilde av arten